## dachser_inteligent_logistics

Tlačová správa V Bratislave, 7. 10. 2019

**Lenka Balcová je novou posilou marketingu pre DACHSER Slovakia**

**Lenka Balcová bola oficiálne vymenovaná na pozíciu marketingovej koordinátorky pre DACHSER Slovakia. Okrem marketingu sa bude venovať aj oblasti PR a komunikácii vo vzťahu k verejnosti ako aj interne, v rámci firmy.**

Lenka Balcová vyštudovala Obchodnú fakultu na Ekonomickej univerzite v Bratislave a potom strávila rok pracovne vo Veľkej Británii. Uz viac ako desať rokov aktívne pôsobí v marketingovej oblasti, na pozíciách ako marketingový špecialista, či brand manažér v renomovaných medzinárodných firmách akými sú Polo Slovakia, British American Tobacco Slovakia, Julius Meinl Coffee Slovakia alebo Tchibo Slovensko.

*„Na prácu v spoločnosti DACHSER Slovakia sa veľmi teším. Verím, že práca pre logistickú firmu takého významu, ako je DACHSER, bude pre mňa cennou skúsenosťou,“* okomentovala svoj nástup Lenka Balcová. Roman Stoličný, generálny riaditeľ DACHSER Slovakia, hodnotí Lenkin nástup veľmi pozitívne: *„Sme veľmi radi, že sa Lenka stala plnohodnotnou členkou nášho tímu. Už po krátkej dobe jej pôsobenia u nás môžem povedať, že je skutočná profesionálka a vo svojom odbore sa dokonale orientuje. Takí kolegovia sú pre nás vždy veľkým prínosom.“*

Lenka Balcová hovorí anglicky a nemecky. Vo svojom voľnom čase sa venuje rodine, športu, turistike a cestovaniu.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk